hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
14 étel, amely csökkenti az étvágyat | Cédrus Patika
Az Ön szekrényében is vannak olyan termékek, melyeket karcsúsító hatásuk miatt vásárolt? Hatástalanok? Egy új kutatás eredménye szerint a legbiztosabb módja a fogyásnak, ha zöldségeket vásárol. Több mint egy tucat olyan étel létezik, melyek csökkentik az étvágyat és a cukor iránti éhséget, felgyorsítják az anyagcsere folyamatokat, és segítik a fogyást. Ráadásul sokaknak ezek közül egyéb egészségjavító hatásuk is van.
1. Tojás – Felejtse el a reggeli bagettet vagy vajas kenyeret! A tojás tele van fehérjével,  amely telítettségérzetet biztosít, így sokkal tovább bírjuk étkezés nélkül. Ráadásul a fehérje segít a vércukorszint szinten tartásában, így megelőzi a ránk törő hirtelen éhséget.
2. Bab – Talán még nem hallott a kolecisztokininről, de ez az egyik legjobb fogyasztó.
Ez az emésztőrendszeri hormon nem más, mint természetes étvágycsökkentő, mely a babban nagy mennyiségben található. Mindemellett rostokban gazdag, és koleszterinszint csökkentő hatással is bír.
3. Saláta – Hajlamos az étkezések során degeszre enni magát?
Csökkentheti a kalóriabevitelt, ha étkezés előtt egy nagy adag salátát fogyaszt. Az alacsony kalóriatartalmú saláta által ugyanis telítettségérzet alakul ki a gyomorban, így jóval kevesebbet fog a főételből enni. Mindemellett a saláta tele van C-és E- vitaminnal, folsavval, likopinnel, karotinoiddal, melyek mind segítik az immunrendszert a betegségekkel szemben vívott harcban.
4. Zöld tea – A zöld teában található karcsúsodást elősegítő anyag a közhiedelemmel ellentétben nem a koffein, hanem a katekin nevű antioxidáns, mely gyorsítja az anyagcserét és  a zsírégetést, valamint az úgynevezett rossz koleszterinszintet is (LDL).
5. Körte – Egy közepes méretű körtében kb. 6 gramm rost található, míg a második helyen álló almában csak 3 gramm, mely segíti a telítettségérzetet.
Mindkettő úgynevezett pektin rostokat tartalmaz, mely csökkenti a vércukorszintet, így segít megelőzni az étkezések közötti nassolást.
6. Leves – Egy csésze csirke húsleves ugyanannyira csökkenti az étvágyat, mint egy szelet csirke. Kutatók szerint a legegyszerűbb leves is elnyomja az éhségérzetet, a jelenség magyarázata pedig az, hogy telítettségérzetet keltve becsapja az agyunkat.
7.  Olívaolaj – Az olívaolajban található telítetlen zsírok felgyorsítják az anyagcserét és segít a zsírégetésben. Használja salátaöntetként, vagy mártogasson bele kenyeret!
8. Grapefruit – Étkezések előtt egy fél grapefruit vagy az abból készült gyümölcslé fogyasztása jelentősen elősegíti a fogyást.
A gyümölcs fitokemikáljai csökkentik az inzulinszintet, így a szervezet a bevitt kalóriát energiává alakítja zsírszövet helyett.
9. Fahéj – Naponta egy negyed teáskanálnyi fahéj fogyasztása nem csak a fogyást segíti, hanem csökkenti a vércukorszintet, koleszterinszintet, és a kettes típusú diabéteszben szenvedőknél a trigliceridszintet.
10. Ecet – Az ecetes ételek jól telítenek, illetve ellensúlyozza a vércukorszint emelkedést, mely a finomított szénhidrátok (fehér kenyér, sütemények, stb.) fogyasztása után megfigyelhető.
11. Tofu – Étvágycsökkentő fehérjét tartalmaz, illetve telítettségérzetet biztosít.
12. Diófélék – Noha egy maréknyi belőlük 165 kalóriát tartalmaz, akik rendszeresen fogyasztanak belőlük, kevesebbet esznek a főétkezések során.
Mindemellett gyorsítják az anyagcsere folyamatokat és értékes omega-3 zsírsavakat tartalmaznak.
Ráadásul már napi 10 szem pekándió fogyasztása is jelentősen csökkenti a szívbetegségek kialakulásának kockázatát.
13. Magas rosttartalmú gabonafélék – Kutatások bizonyítják, hogy jelentősen csökkentheti az étvágyát, ha a reggelt egy tál magas rosttartalmú gabonapehellyel indítja.
14. Csípős pirospaprika – A csiliben és az erős paprikában található capsaicin elnyomja az étvágyat, gyorsítja az anyagcserét.
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign